ΓΡΑΠΤΗ ΕΡΩΤΗΣΗ E-1089/00

υποβολή: Bartho Pronk (PPE-DE) προς την Επιτροπή

(7 Απριλίου 2000)

Θέμα: Συνέχεια των ερωτήσεων όσον αφορά τη χρηματοδοτική ενίσχυση του Κοσσυφοπεδίου

Στις 13 Μαρτίου 2000 ο επίτροπος κ. Πάττεν προσπάθησε να απαντήσει στην ερώτησή μου Ρ-2280/99(1) εξ ονόματος της Επιτροπής, αλλά οι απαντήσεις του δεν πέτυχαν το στόχο τους.

Το ερώτημα δεν ήταν εάν η Επιτροπή είχε εκπονήσει προτάσεις ή εκτιμήσεις για τη χρηματοδότηση του Κοσσυφοπεδίου αλλά εάν, εξ ονόματος της ΕΕ, είχαν δοθείποσχέσεις για τη χορήγηση ποσού ύψους 500 εκ. ευρώ. Η ερώτηση δεν απαντήθηκε, παρά το γεγονός ότι η Συνθήκηποχρεώνει την επιτροπή προς τούτο.

Κατά συνέπεια, ακολουθούν οι εξής ερωτήσεις.

1. Προέβη η ΕΕ σεποσχέσεις να διαθέσει το ήμισυ των χρημάτων που χρειάζεται το Κοσσυφοπέδιο, δηλαδή 500 με 700 εκ. ευρώ;

2. Εάν όχι, πώς μπόρεσε η κ. Schreyer να ισχυριστεί κάτι τέτοιο στις 9 Νοεμβρίου 1999;

3. Εάν ναι,

α) ποιοί είναι οι εκπρόσωποι που προέβησαν στιςποσχέσεις αυτές;

β) με ποιά ευκαιρία;

γ) σε ποιό ύψος ανέρχονται τα σχετικά ποσά;

δ) είχαν άραγε εξουσιοδοτηθεί οι εκπρόσωποι να προβούν στιςποσχέσεις αυτές;

ε) εάν δόθηκαν οιποσχέσεις, κατέστη άραγε σαφής η επιφύλαξη ότι το Κοινοβούλιο πρέπει να δώσει τη συγκατάθεσή του;

(1) ΕΕ C 374 E της 28.12.2000, σελ. 2.

Απάντηση του κ. Patten εξ ονόματος της Επιτροπής

(15 Ιουνίου 2000)

Όπως έχει ήδη αναφερθεί, στην απάντησή της στην γραπτή ερώτηση P-2280/99(1), του Αξιότιμου Μέλους του Κοινοβουλίου, μετά από τα συμπεράσματα του Ευρωπαϊκού Συμβουλίου της Κολωνίας (Ιούνιος 1999), η Επιτροπή εκτίμησε τις ενδεικτικές ανάγκες για την προσπάθεια αποκατάστασης στο Κοσσυφοπέδιο, με την προοπτική ενός προγράμματος μεσοπρόθεσμης αποκατάστασης και ανασυγκρότησης, μεταξύ των 500 εκατ. και 700 εκατ. το χρόνο, για το τριετές διάστημα 2000-2002.

Τα στοιχεία αυτά αναφέρθηκαν για πρώτη φορά στην πρότασή της για τη δημιουργία της ευρωπαϊκήςπηρεσίας για την αποκατάσταση(2), πουποβλήθηκε στο πλαίσιο πρότασης για την τροποποίηση του κανονισμού Obnova (κανονισμός (ΕΚ) αριθ. 851/98 του Συμβουλίου της 20 Νοεμβρίου 1998, που τροποποιεί τον κανονισμό (ΕΚ) αριθ. 1628/96 σχετικά με τη βοήθεια στην Βοσνία και Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την πρώην Γιουγκοσλαβική Δημοκρατία της Μακεδονίας(3)).

Ο αρμόδιος για τις εξωτερικές σχέσεις Επίτροπος δεν ανέλαβε κάποια δέσμευση αλλά εξέφρασε την βούληση της Επιτροπής ναποστηρίξει ενεργά το πρόγραμμα για την αποκατάσταση του Κοσσυφοπεδίου, κατά τη διάρκεια της δεύτερης διάσκεψης χορηγών που διοργανώθηκε από κοινού από την Επιτροπή και την Παγκόσμια Τράπεζα, τον Νοέμβριο του 1999. Με την ευκαιρία αυτή, η Επιτροπή δέσμευσε ένα ενδεικτικό ποσό ύψους 500 εκατ., για κοινοτική βοήθεια. Επειδή το ποσό ήταν σύμφωνο με την πρώτη ανάγνωση του σχεδίου του προϋπολογισμού 2000 και δεσμεύτηκεπό τον όρο της τελικής έγκρισής του από τις αρχές του προϋπολογισμού, η Επιτροπή δεν θεώρησε απαραίτητο να έχει σχετική εντολή.

Ένα συνολικό ποσό, ύψους 360 εκατ. για το 2000, συμφωνήθηκε τελικά από τις αρχές του προϋπολογισμού, στις 16 Δεκεμβρίου 1999. Η Επιτροπή επιβεβαίωσε τώρα το ποσό αυτό στην διεθνή κοινότητα χορηγών σαν το τελικό ποσό που δεσμεύτηκε για το Κοσσυφοπέδιο το 2000.

(1) ΕΕ C 374 E της 28.12.2000, σελ. 2.

(2) ΕΕ C 21 E της 25.1.2000.

(3) ΕΕ L 122 της 24.4.1998.